**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022. február 24.-ei nyilvános ülésére**

**TÁRGY:**

**Balatoni Szociális Társulás**

**társulási megállapodásának módosítása**

**ELŐADÓ:**

Horváth László

polgármester

Tisztelt Képviselő-testület!

A Balatoni Szociális Társulás megállapodását, alapító okiratát 2020. január 1. napjával módosítottuk Szőkedencs település csatlakozása okán.

A jelenlegi módosítás indoka, hogy a Társulás által fenntartott Alapszolgáltatási Központban a biztonságos ellátás érdekében történt átszervezések az egyes költséghelyeken történő módosítást is igénylik a tényleges felhasználás, igénybevétel alapján.

A megállapodásunk VIII/5. fejezete tartalmazza a társulási tagok közötti költség megosztást. A munkaszervezési átalakítások e pontoknak a módosítását indokolja a következők szerint, amely a c.) a d.) és e.) pontok változását jelenti.

1. *Balatonkeresztúr házi segítségnyújtás szakfeladaton szereplő kiadások Balatonberény, Balatonkeresztúr, Balatonmáriafürdő és Balatonszentgyörgy között gondozotti létszám arányban kerül megosztásra.*

A módosítás indoka, hogy 2020-ban az intézmény a működési területre és az igénybe vevői körre tekintettel az engedélyezett létszám módosítását kérte, amely miatt feladatellátási átszervezések is történtek. Ez a települések esetében a gondozói munkában átfedéseket is jelent. Emiatt a költségviselés ennek megfelelően alakulna. A munkaszervezés a következő képpen történik: Két fő un. utazó gondozó került alkalmazásra, akik nem csak egy telephelyhez kapcsolódóan látják el a feladatot, hanem átfedéssel három telephelyen. A lényege, hogy nem lakosságszám, hanem igénybe vevői arányban kerül megosztásra a költség.

1. Balatonszentgyörgy házi segítségnyújtáson szereplő Balatonszentgyörgy, Főnyed, Hollád, Szegerdő, Szőkedencs, Tikos, Vörs Önkormányzatok között lakosságszám arányában kerül megosztásra. Balatonszentgyörgy házi segítségnyújtáson szereplő költségek lakosságszám arányában, és a működési engedély szerinti ellátotti létszámhoz kapcsolódó gondozói álláshelyszám figyelembevételével kerül megosztásra Balatonszentgyörgy, Főnyed, Hollád, Szegerdő, Szőkedencs, Tikos, Vörs Önkormányzatok között.

A módosítás indoka, szintén az előzőekben leírtak miatt, történik azzal, hogy Balatonszentgyörgy településen eddig is főállásban alkalmazott 1 fő gondozónő továbbra is, kizárólag csak Balatonszentgyörgyön lát el feladatot. A másik gondozónő a felsorolt további 6 településen dolgozik, természetesen Balatonszentgyörgy kivételével.

1. Balatonkeresztúr szociális étkeztetésen szereplő RUG-755 frsz-u gépjármű költségei (üzemanyag, fenntartás, stb.), valamint egy fő alkalmazott költsége Balatonkeresztúr és Balatonmáriafürdő között kerül megosztásra 50-50 %-ban. A JMU-796 frsz-u gépjármű költségei és egy fő asszisztensi munkakörben alkalmazott munkavállaló tekintetében a társulás minden tagja, lakosságszám arányában fizeti meg a hozzájárulást.

E pontban a Balatonkeresztúr és Balatonmáriafürdő tekintetében pontosítja a költségviselést, amely korábban kilométer arányban volt, de a települések adottsága (közös utcák), igénybe vevői kör tekintetében reális. A JMU-796 frsz-u gépjármű és az asszisztens minden település számára lát el feladatot, ezért e tételek megosztása lakosságarányosan történne.

**A Társulási Tanács 2022. január 31-ei ülésén tárgyalta a megállapodás módosítását, melyet elfogadásra javasolnak a társult önkormányzatok képviselő-testületei számára.**

**Határozati javaslat**

**Balatonberény Község Önkormányzat Képviselő-testületének**

**…/2022.(…) határozata a**

**Balatoni Szociális Társulás Társulási megállapodásának módosításáról**

Balatonberény Község Önkormányzat Képviselő-testülete a Balatoni Szociális Társulás Társulási megállapodásának módosításáról szóló előterjesztést megtárgyalta és az alábbi határozatokat hozza:

A Társulási Megállapodás módosítását 2022. január 1-ei hatálybalépéssel az előterjesztéshez mellékelt formában elfogadja. A képviselő-testület felkéri a polgármestert, hogy a Társulási Megállapodás módosításáról szóló képviselő-testületi határozatot 5 napon belül küldje meg a Társulás elnökének.

Felelős: polgármester

Határidő: 5 nap

Balatonberény, 2022. február 2.

Horváth László

polgármester